मुक्तिधाम के विकास का लिया निर्णय
नागौर| करणीकॉलोनी स्थित रांकावत मुक्तिधाम पर रविवार को रांकावत नवयुवक सेवा समिति की बैठक दिनेश रांकावत की अध्यक्षता में हुई। इसमें दाह संस्कार के लिए टीनशेड का शवदाह घर बनाने, मुख्य द्वार से दाहगृह तक सीसी ब्लॉक रोड बनाने, खाली पड़ी जमीन पर पार्क विकसित करने, गर्मी के मौसम में पक्षियों के परिंडे लगाने पेड़-पौधों में पानी देने मुक्तिधाम को समतलीकरण करने निर्णय लिया गया। इस दौरान रामकुमार भंवरलाल ने समतलीकरण का जिम्मा लिया। बैठक में चंद्रप्रकाश रांकावत, कैलाश, चैनाराम, छगनलाल, दिनेश सहित बड़ी संख्या में समाज के लोग मौजूद रहे।
hin_Deva hin_Deva